钦定古今图书集成/明伦汇编/人事典/第106卷 > 《思归赋》北魏·袁翻
## 钦定古今图书集成/明伦汇编/人事典/第106卷 > 《思归赋》北魏·袁翻

翻为廷尉，颇有不平之论，及为平阳太守，甚不自得，遂作《思归赋》曰：

“日色黯兮高山之岑；月逢霞而未皎，霞值月而成阴。”
望他乡之阡陌，非旧国之池林。山有木而蔽月，川无
梁而复深。怅浮云之弗限，何此恨之难禁。于是杂石
为峰，诸烟共色。秀出无穷，烟起不极。错翻花而似绣，
网游丝其如织。蝶两戏以相追，燕双飞而鼓翼。怨驱
马之悠悠，叹征夫之未息。尔乃临峻壑，坐层阿。北眺
“羊肠诘屈，南望龙门嵯峨。叠千重以耸翠，横万里而
扬波。远𤟤鼯与麏麝，走《鳐鳖》及龟鼍。彼暧然兮巩洛，
此邈矣兮关河。心郁郁兮徒伤，思摇摇兮空满。思故
人兮不见，神翻覆兮魂断。断魂兮如乱，忧来兮不散。
俯镜兮白水，水流兮漫漫。异色兮纵横，奇光兮烂烂。”
下对兮碧沙，上睹兮青岸。岸上兮氤氲，駮霞兮绛氛。
风摇枝而为弄，日照水以成文。行履行兮川之畔，望
复望兮望夫君。君之门兮九重门，余之别兮千里分。
愿一见兮道我意，“我不见兮君不闻。魄惝恍兮知何
语，气缭戾兮独萦缊。彼鸟马之无知，尚有情于南北。
虽吾人之固鄙，岂忘怀于上国。”去上国之美人，对下
邦之鬼蜮。形既同于魍魉，心匪殊于蝥贼。欲修之而
难化，何不残之云克。知进退之非可，徒终朝以默默。
愿生还于洛滨，荷天地之厚德。